Madhara ya madawa ya kulevya

MADHARA YA DAWA ZA KULEVYA 
Kwa hakika dawa za kulevya huleta madhara mengi. Dawa hizi huleta madhara kwa jamii, nchi, dunia na hata kwa serikali ya nchi yetu na nchi zingine. Dawa hizi ni kama vile sigara, bangi na dawa zingine.
Dawa hizi huleta madhara kwa vijana wa miini au hata wa nyumbani. Vijana hawa heshimu dawa hizi za kulevya ambazo huwafanya kukosa adabu na wao huanza kuwapokonya watu vitu vyao wanapotembea barabarani. Hii huwafanya wavulana hawa kukamatwa na kupelekwa gerezani kwa sababu ya wizi. 
Mja anapotumia dawa hizi, yeye huweza kufanya mambo yasiyo na utu. Dawa hizi huwafanya waja kufanya matendo ya ubakaji ambao husababisha gonjwa la ukimwi. Lo! Kumbe wahenga na wahenguzi wetu hawakutia kiwi kwenye macho waliposema kuwa "jihadhari kabla ya hatari na pia asiyesikia la mkuu huvunjika guu. Mja anapoambiwa kuwa hafai kutumia dawa za kulevya wao hukataa kufanya wanavyo ambiwa na mwishowe wao hufungwa gerezani. 
Madawa haya ya kulevya yamefanya familia mingi kuvunjika. Wazazi wanapoanza kutumia dawa za kulevya wanafanya familia kuvunjika kwa sababu watoto hutegemea wazazi wao. Watoto hao wanaweza enda mjini kutafuta kazi au waende mjini na kuanza kutumia 
dawa hizi za kulevya. Pia wanaweza kuwafuata wazazi wao na watumie dawa za kulevya. 
Wazazi wanapotumia dawa za kulevya, watoto huchukuliwa na wizara ya watoto wasiojiweza na huchukuliwa na watu tofauti ili kuwalea watoto hao. Hii huwafanya watoto kuenda nchi tofauti na hii hufanya familia nyingi kuvunjika. Watoto wengine wengine huchukuliwa wakiwa wachanga na kupelekwa kwingine na hii husababisha watoto wengi kutojuana. Watu wanapotumia dawa za kulevya hurukwa na akili au huwa na akili pungufu wao huweza kupigana na mja mwingine bila sababu kwa kuwa wanatumia dawa nyingi za kulevya. Watu hawa wanaweza kurukwa na akili hadi wanaweza kuwa watu wa kurandaranda mitaani. Wao huweza kufanya vitu ambazo si za utu.Vitu hivi ni kama vile ubakaji na vitu vingine. 
Waja hawa wanaotumia dawa za kulevya hukosewa heshima kwa sababu watu huwaona kuwa watu wasio na maana katika nchi yetu. Alah! kumbe mtoto anaweza kumtupia mtu anayelewa matusi kwa sababu wao huwa matajiri wa mifupa na maskini hohe hahe wa nyama. 
Pesa ambazo watu hawa hutumia kununua dawa za kulevya huharibiwa kwa sababu watu hawa hutumia dawa hizi vibaya badala ya kuzitumia kununua vitu vya maana kama vile chakula cha kila siku na zinginezo. 
Kwa hivyo ninawaomba waja waache kutumia dawa za kulevya au wajaribu kufundisha waja wengine kuhusu dawa za kulevya.